હાલના ફાસ્ટ-ફૂડ કલ્ચર અને દોડધામની જીવનશૈલીમાં, ઉપનિષદીય શાણપણ સાથેના સાર્વજનિક વિચાર-વિમર્શમાં, શાણપણ અને બુદ્ધિ-કૌશલ્યનું સ્થાન છીછરાપણાએ, બિનજવાબ- દેહિતાએ અને કથિત પંથ-મઝહબ-સંપ્રદાયે લઈ લીધું છે. તેમાંથી જ એકાંગી, આક્રમક, અસહિષ્ણુ અને આપસાચુકલાં જેહાદી તત્ત્વોને વકરવાની છૂટ મળે છે ! તેની સામે ખુલ્લા સમાજ, લોકશાહી રાષ્ટ્ર-રાજ્યો અને વિશ્ર્વનાં ઉદારમતવાદી પરિબળો અસહાય થતાં જોવા મળે છે. ત્યારે સ્વામી વિવેકાનંદજીના વૈશ્ર્વિક-એકતાના સંદેશનું મૂલ્ય અનેકગણું વધી જાય છે. સ્વામીજીનું જીવન એટલે પરસ્પર વિરોધી જણાતાં વિસંવાદી વાજિંત્રોને સુસંવાદી સંગીતમાં ઢાળવાની સૂક્ષ્મતમ બુદ્ધિપ્રતિભા, સંવેદનક્ષમતા અને શાણપણ...